9. Πρόσβαση στην αγορά μεταφορών με πούλμαν και λεωφορεία (αναδιατύπωση) (
- Πριν από την ψηφοφορία:
Hannes Swoboda
(DE) Κύριε Πρόεδρε, ήθελα απλώς να ευχαριστήσω τον κ. Grosch και τα μέλη της Επιτροπής Μεταφορών και Τουρισμού, που μας έδωσαν τη δυνατότητα να αναβάλουμε αυτό το σημείο της ημερήσιας διάταξης μέχρι σήμερα. Κατά την άποψή μας, επιτύχαμε ευρεία συναίνεση υπέρ.
Πρόεδρος
Ωραία, λοιπόν, δεν ψηφίσαμε ακόμη, ελπίζω όμως να έχετε δίκιο.
Mathieu Grosch
εισηγητής. - (DE) Κύριε Πρόεδρε, διεξήγαμε ήδη τη συζήτηση για το σημείο αυτό στο Στρασβούργο, επομένως, δεν χρειάζεται να το συζητήσουμε περαιτέρω σήμερα. Για τα λεγόμενα 12ήμερα ταξίδια, επιτύχαμε άριστο διακομματικό συμβιβασμό, με την υποβολή επίσης των εκβάσεων των διαπραγματεύσεων των κοινωνικών εταίρων. Πράγματι, μπορούμε να πούμε ότι βελτιώσαμε τον συμβιβασμό των κοινωνικών εταίρων στο Κοινοβούλιο. Ελπίζω ότι θα μπορέσουμε έτσι να ολοκληρώσουμε αυτό το θέμα λίαν επιτυχώς με ευρεία στήριξη.
Επιτρέψτε μου, επίσης, να επισημάνω ότι το αγγλικό κείμενο της τροπολογίας αριθ. 31 πρέπει να τεθεί σε ψηφοφορία, καθώς σημείωσα ότι μία λίαν σημαντική λέξη απαλείφθηκε από το γαλλικό και το γερμανικό κείμενο.
Πρόεδρος
Θα ελεγχθούν οι διάφορες γλωσσικές διατυπώσεις.
